[{"text_idx": "#000008", "text": "Aurten, Antton Olariagari eman zaio ohorezko saria. Olariagak Ere, Zeruko Argia eta Anaitasuna aldizkarietarako egin ditu lanak; azken bi hamarkadetan, Kaleko, Hormasprayko y Mozorrozko komikiak sortu ditu. Lan horietako askotan, diktadura eta trantsizio garaietako gertakizunak islatu ditu. Zakilixut da haren pertsonaia ezagunena. Olariaga Iker pedagogia-taldeko kidea izan da; Gero eta Erein argitaletxetarako egin du lan, eta, beste hainbat lanen artean, Anjel Lertxundiren Hamaseigarrenean aidanez eleberriaren komiki-bertsioa ilustratu du. Bere ibilbidean, sari ugari jaso ditu, besteak beste, hauek: Dabilen Elea (2008), Argia Saria (1993), Rikardo Arregi (1991)eta Ilustrazioaren Euskadi Saria (1989). Gaur, Antton Olariagak jaso du Ortzadar-Rekalde Komiki Lehiaketaren ohorezko saria; haren bidez, Olariagak berrogei urtetik gorako bere ibilbidean euskarazko ilustrazioan egin duen lana omendu nahi dugu."}]